Tomadachi Japanese Restaurant เป็นร้านอาหารญี่ปุ่นที่คนโคราชรู้จักดีในแง่ของรสชาติและวัตถุดิบที่มีคุณภาพคุ้มกับราคาเบาๆ พิกัดของร้านก็อยู่บนถนนจอมสุรางค์ยาตร์ใกล้กับปั๊มบางจาก
ในร้านแยกเป็นสองโซน โซนที่หนึ่งเป็นโต๊ะเก้าอี้นั่งแบบธรรมดา โซนที่สองเป็นแบบโต๊ะญี่ปุ่น

เมนูที่ได้ลองชิมวันนี้ก็มี
Makuro sashimi 150฿ ชาชิมิปลาโอ เนื้อปลาสดดีไม่ผ่านการแช่แข็ง แต่เนื้อแล่บางชิ้นเล็กไปหน่อย แต่ก็คุ้มกับราคาที่จ่าย

Maguro negi maki 70฿ ข้าวห่อสาหร่ายไส้โทโร่สับ รสชาติออกจืดกินกับวาซาบิและโชยู่ก็โออยู่

Takka maki 79฿ ข้าวห่อสาหร่ายไส้ปลาโอ เนื้อปลาสดดีรสชาติได้มาตรฐาน

Gyu koree itame 150 เนื้อผัดซอสเกาหลี ได้เนื้อแล่บางผัดกับแครอท หอมหัวใหญ่ พริกหวาน เห็ดและซอสเกาหลี เนื้อไม่นิ่มแต่ก็ไม่แข็ง ได้รสออกเผ็ดปนความหวานของมะเขือเทศ

Shishamo furai 80 ปลาไข่ชุบเกล็ดขนมปังทอด ได้ปลาไข่ตัวโตชุปแป้งทอดมากรอบดี ตัวปลามีไข่แน่นเต็มตัว

โดยรวมบรรยากาศในร้านก็เป็นแบบญี่ปุ่น ร้านรักษาความสะอาดสะอ้านได้ดี พนักงานก็บริการพอใช้ได้ จุดเด่นน่าจะอยู่ที่รสชาติและคุณภาพของอาหารที่มีราคาที่คุ้มค่าอย่างมาก ทำให้คนโคราชติดใจมาชิมบ่อยๆ